CELEX: 32008R0977
Language: ro
Date: 2008-10-03 00:00:00
Title: Regulamentul (CE) nr. 977/2008 al Comisiei din 3 octombrie 2008 privind clasificarea anumitor mărfuri în TARIC

7.10.2008   
            
            
               RO
            
            
               Jurnalul Oficial al Uniunii Europene
            
            
               L 266/8
            
         
      REGULAMENTUL (CE) NR. 977/2008 AL COMISIEI
   
   din 3 octombrie 2008
   privind clasificarea anumitor mărfuri în TARIC
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a TARIC prevăzut la articolul 2 din Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 a stabilit regulile generale pentru interpretarea Nomenclaturii combinate. Aceste reguli se aplică, de asemenea, oricărei alte nomenclaturi care se bazează integral sau în parte pe aceasta sau care îi adaugă acesteia orice subdiviziune suplimentară și care se stabilește prin dispoziții comunitare specifice, în vederea aplicării măsurilor tarifare și a altor măsuri referitoare la schimbul de mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului prezentat în anexă trebuie clasificate la codurile TARIC indicate în coloana 2, din motivele expuse în coloana 3 a tabelului menționat.
            
         
               (4)
            
            
               Este oportun să se prevadă posibilitatea ca informațiile tarifare obligatorii care au fost furnizate de către autoritățile vamale ale statelor membre în ceea ce privește clasificarea mărfurilor în TARIC, dar care nu sunt conforme cu dispozițiile prezentului regulament să fie invocate în continuare de către titular, pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2).
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului prezentat în anexă se clasifică în TARIC la codurile TARIC indicate în coloana 2 a tabelului menționat.
   Articolul 2
   Informațiile tarifare obligatorii furnizate de către autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare, pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 octombrie 2008.
      
         
            Pentru Comisie
         
         László KOVÁCS
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod TARIC)
               
               
                  Motive
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Folii din poli(etilentereftalat) (PET) cu o grosime de maximum 0,35 mm, cu o suprafață metalizată, care nu sunt expediate din Brazilia sau Israel.
                           
                        
               
                  3920621994
               
               
                  Clasificarea este determinată pe baza regulilor generale 1 și 6 pentru interpretarea Nomenclaturii combinate, a notei de capitol 10 de la capitolul 39 al Nomenclaturii combinate, precum și pe baza textului codurilor NC 3920, 3920 62 și 3920 62 19 și al codului TARIC 3920621994.
                  Metalizarea suprafeței trebuie considerată tratament de suprafață care nu are rol de ranforsare a foliei. Prin urmare, mărfurile trebuie clasificate la poziția 3920 (a se vedea Notele explicative la Sistemul armonizat aferente poziției 3920, al patrulea paragraf).
                  Foliile nu au caracteristicile mărfurilor clasificate la subpozițiile de la 3920621100 până la 3920621988.
                  Foliile trebuie clasificate la subpoziția 3920621994, deoarece denumirea „folii din poli(etilentereftalat) (PET)” de la subpoziția 3920621994 include foliile din PET cu o grosime de cel mult 0,35 mm care nu pot fi clasificate la codurile TARIC 3920621100-3920621988.
               
            
                  
                              2.
                           
                           
                              Folii din poli(etilentereftalat) (PET) cu o grosime de peste 0,35 mm, cu o suprafață metalizată, care nu sunt expediate din Brazilia sau Israel.
                           
                        
               
                  3920629094
               
               
                  Clasificarea este determinată pe baza regulilor generale 1 și 6 pentru interpretarea Nomenclaturii combinate, a notei de capitol 10 de la capitolul 39 al Nomenclaturii combinate, precum și pe baza textului codurilor NC 3920, 3920 62 și 3920 62 90 și al codului TARIC 3920629094.
                  Metalizarea suprafeței trebuie considerată tratament de suprafață care nu are rol de ranforsare a foliei. Prin urmare, mărfurile trebuie clasificate la poziția 3920 (a se vedea Notele explicative la Sistemul armonizat aferente poziției 3920, al patrulea paragraf).
                  Foliile nu au caracteristicile mărfurilor clasificate la subpozițiile de la 3920629020 până la 3920629040.
                  Foliile trebuie clasificate la subpoziția 3920629094, deoarece denumirea „folii din poli(etilentereftalat) (PET)” de la subpoziția 3920629094 include foliile din PET cu o grosime de peste 0,35 mm care nu pot fi clasificate la codurile TARIC 3920629020-3920629040.